CELEX: 52004PC0558
Language: da
Date: 2004-08-13
Title: Forslag til Rådets forordning om visse indrømmelser over for Schweiz i form af EF toldkontingenter for visse forarbejdede landbrugsprodukter  (forelagt af Kommissionen)

KOMMISSIONEN FOR DE EUROPÆISKE FÆLLESSKABER
                                                 Bruxelles, den 13.8.2004
                                                 KOM(2004) 558 endelig
                                                 2004/0189 (ACC)
                                     Forslag til
                            RÅDETS FORORDNING
   om visse indrømmelser over for Schweiz i form af EF-toldkontingenter for visse
                        forarbejdede landbrugsprodukter
                            (forelagt af Kommissionen)
DA                                                                                DA
 ---pagebreak---                                           BEGRUNDELSE
   Ifølge artikel 6, stk. 1, i akten vedrørende Tjekkiets, Estlands, Cyperns, Letlands, Litauens,
   Ungarns, Maltas, Polens, Sloveniens og Slovakiets tiltrædelse skal disse lande fra 1. maj 2004
   anvende bestemmelserne i den præferenceaftale, som Fællesskabet indgik med Schweiz den
   22. juli 1972. De nye medlemsstater har fra tiltrædelsen af Den Europæiske Union måttet
   opgive de bilaterale præferenceaftaler, de tidligere har indgået med Schweiz. Disse aftaler
   indeholdt bestemmelser om særlige indrømmelser over for dem, bl.a. for visse forarbejdede
   landbrugsprodukter. På topmødet den 19. maj 2004 indgik Fællesskabet og Schweiz en aftale
   med henblik på pr. 1. maj 2004 at indarbejde de bilaterale præferencer mellem Schweiz og de
   nye medlemsstater i præferencehandelen mellem de to parter. Et udkast til aftale indeholdende
   disse indrømmelser blev paraferet den 25. juni 2004.
   De bestemmelser, som Fællesskabet og Schweiz har indgået aftale om, kan ikke anvendes fra
   den 1. maj 2004, og Fællesskabet bør derfor træffe de nødvendige foranstaltninger for at
   afhjælpe denne situation.
   Det er derfor nødvendigt at anvende foreløbige autonome foranstaltninger for at tage højde for
   de ordninger, som fandtes for handelen med forarbejdede landbrugsprodukter mellem de nye
   medlemsstater og det pågældende tredjeland.
   Sådanne foranstaltninger, som ikke foregriber resultatet af de igangværende drøftelser med
   henblik på indgåelsen af tillægsprotokoller, vil dog kun blive vedtaget på den udtrykkelige
   betingelse, at det berørte tredjeland indfører tilsvarende autonome foranstaltninger i
   gensidighed. Selve foranstaltningerne vil for Fællesskabets vedkommende være begrænset til
   åbning af et årligt toldkontingent på 280 t for varer henhørende under KN-kode 2106 9092,
   som tillægges det eksisterende toldkontingent for denne vare. Handel på under 100 t er ikke
   taget i betragtning.
   Schweiz har forpligtet sig politisk til for sin del at indføre autonome
   overgangsforanstaltninger for visse forarbejdede landbrugsprodukter med tilbagevirkende
   kraft fra 1. maj 2004.
DA                                                2                                               DA
 ---pagebreak---                                                           2004/0189 (ACC)
                                              Forslag til
                                       RÅDETS FORORDNING
        om visse indrømmelser over for Schweiz i form af EF-toldkontingenter for visse
                                   forarbejdede landbrugsprodukter
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til akten vedrørende Tjekkiets, Estlands, Cyperns, Letlands, Litauens,
   Ungarns, Maltas, Polens, Sloveniens og Slovakiets tiltrædelse, særlig artikel 6, stk. 1,
   under henvisning til forslag fra Kommissionen, og
   ud fra følgende betragtninger:
   (1)     Som led i præferenceaftalen mellem Fællesskabet og Schweiz, der er indgået ved
           forordning (EØF) nr. 2840/721, har Schweiz for et forarbejdet landbrugsprodukt fået
           en indrømmelse.
   (2)     Som følge af Tjekkiets, Estlands, Cyperns, Letlands, Litauens, Ungarns, Maltas,
           Polens, Sloveniens og Slovakiets tiltrædelse bør indrømmelsen tilpasses under hensyn
           til de ordninger for handelen med forarbejdede landbrugsprodukter, der fandtes
           mellem disse 10 lande på den ene side og Schweiz på den anden side.
   (3)     Med henblik herpå blev der den 25. juni 2004 efter forudgående forhandlinger
           paraferet en aftale om de nødvendige ændringer af ovennævnte præferenceaftale for at
           tage hensyn til udvidelsen af Den Europæiske Union.
   (4)     På grund af tidnød kunne denne aftale dog ikke træde i kraft den 1. maj 2004, og
           Fællesskabet må derfor vedtage de nødvendige foranstaltninger for at afhjælpe denne
           situation.
   (5)     Denne foranstaltning bør have form af et autonomt fællesskabstoldkontingent, der
           svarer til de aftalemæssigt fastlagte præferencetoldindrømmelser, som Tjekkiet,
           Estland, Cypern, Letland, Litauen, Ungarn, Malta, Polen, Slovenien og Slovakiet
           anvendte.
   (6)     Ved Kommissionens forordning (EF) nr. 2232/20032 blev der i 2004 åbnet et
           toldkontingent for produktet under løbenummer 09.0914. Dette nye toldkontingent
           tillægges den eksisterende indrømmelse.
   1
           EFT L 300 af 19.12.1972.
DA                                                 3                                              DA
 ---pagebreak---    (7)    Schweiz har under forbehold af gensidighed forpligtet sig til at træffe autonome
          foranstaltninger til fordel for Fællesskabet med virkning fra 1. maj 2004 -
   UDSTEDT FØLGENDE FORORDNING:
                                                Artikel 1
   Fra 1. maj til 31. december 2004 er de varer med oprindelse i Schweiz, som er anført i bilag I,
   omfattet af et toldkontingent i henhold til de betingelser, som er fast deri.
                                                Artikel 2
   Det i artikel 1 omhandlede toldkontingent forvaltes af Kommissionen i overensstemmelse
   med artikel 308a, 308b og 308c i Kommissionens forordning (EØF) nr. 2454/93 af 2. juli
   19933.
                                                Artikel 3
   Denne forordning træder i kraft dagen efter offentliggørelsen i Den Europæiske Unions
   Tidende.
   Den anvendes fra den 1. maj 2004.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den .
                                                 På Rådets vegne
                                                 Formand
   2
           EUT L 339 af 24.12.2003.
   3
           EFT L 253 af 11.10.1993.
DA                                                  4                                              DA
 ---pagebreak---                                                BILAG I
                           PRÆFERENCETOLDKONTINGENT
   Løbenr.  KN-kode                Varebeskrivelse             Autonomt     Toldsats Autonomt
                                                               kontingent            kontingent
                                                               1.5.2004 til           Følgende
                                                               31.12.2004                år
   09.0914 2106 90 92 Andre tilberedte næringsmidler, uden        187 t        fri     1309 t
                      indhold af mælkefedt, saccharose,
                      isoglucose, glucose eller stivelse eller
                      med indhold af mælkefedt på under 1,5
                      vægtprocent, af saccharose på under 5
                      vægtprocent, af isoglucose på under 5
                      vægtprocent, af glucose på under 5
                      vægtprocent eller af stivelse på under 5
                      vægtprocent.
DA                                                  5                                           DA
 ---pagebreak---                                                                                              ENTR F4
            FINANSIERINGSOVERSIGT
                                                                                             DATO: 15.6.2004
   1.    KONTO:                                                                              BEVILLINGER
         Kapitel 12 - artikel 120
   2.    FORANSTALTNINGENS BETEGNELSE:
         Rådets forordning om visse indrømmelser over for Schweiz i form af EF-toldkontingenter for visse
         forarbejdede landbrugsprodukter
   3.    RETSGRUNDLAG:
         Artikel 133 - artikel 6, stk. 1 i tiltrædelsesakten
   4.    FORMÅL:
         Indførelse af autonome overgangsforanstaltninger for at tage hensyn til de bilaterale
         præferenceordninger for samhandelen med forarbejdede landbrugsprodukter mellem de nye
         medlemsstater og Schweiz, som tidligere fandtes.
   5.    FINANSIELLE VIRKNINGER                              PERIODE PÅ INDEVÆRENDE FØLGENDE
                                                             12 MÅNEDER REGNSKABSÅR REGNSKABS-
                                                                                      2004              ÅR
                                                               (mio. EUR)         (mio. EUR)           2005
                                                                                                   (mio. EUR)
   5.0   UDGIFTER FINANSIERET OVER
         - EF-BUDGETTET
          (RESTITUTION/INTERVENTIONER)
         - DE NATIONALE BUDGETTER
         - ANDRE SEKTORER
   5.1   INDTÆGTER                                                -0,20              - 0,13            -0,90
         - EF'S EGNE INDTÆGTER
          (AFGIFTER/TOLD)
         - PÅ NATIONALT PLAN / foranstaltningens
         nettovirkning
                                                                 n+2           n+3          n+4          n+5
   5.0.1 OVERSLAG - UDGIFTER
   5.1.1 OVERSLAG - INDTÆGTER
   5.2   BEREGNINGSMÅDE:
         For 2004 på grundlag af gennemsnitsværdien ved indførsel fra Schweiz af 187 t af den pågældende
         vare henhørende under KN-kode 2106 9092 multipliceret med MFN-satsen på 12,8 % for tredjelande
         ganget med 75 % med henblik på fastlæggelse af foranstaltningens nettovirkning. For det følgende
         regnskabsår er toldkontingentet: 12 måneder, dvs. 280 t + 1029 t = 1309 t.
   6.0   FINANSIERING MULIG OVER DE BEVILLINGER, DER PÅ DET LØBENDE
         BUDGET ER OPFØRT UNDER DET RELEVANTE KAPITEL?                                                   Nej
   6.1   FINANSIERING MULIG VED OVERFØRSEL MELLEM KAPITLER PÅ
         LØBENDE BUDGET?                                                                                 Nej
   6.2   TILLÆGSBUDGET NØDVENDIGT?                                                                      Nej
   6.3   BEVILLINGER TIL OPFØRSEL PÅ KOMMENDE BUDGETTER?                                                Nej
   BEMÆRKNINGER:
   For 2004 er det toldkontingent, der åbnes, otte tolvtedele af det årlige kontingent.
DA                                                           6                                                DA